Vilnius, 2022 m. gegužės 2 d.

**Apsipirkimas – kaip žaidimas: „Lidl Plus“ lojalumo programėlė kvies atrakinti papildomas naudas**

**Naudodamiesi „Lidl“ lojalumo programėle „Lidl Plus“, pirkėjai gali vienoje vietoje rasti savaitinius ir teminius kainų leidinius, patogiai planuoti savo apsipirkimą bei sutaupyti, aktyvuodami specialius nuolaidų ir pasiūlymų kuponus. O nuo gegužės 1 d. visi „Lidl Plus“ aplikacijos vartotojai galės sutaupyti dar daugiau – kiekvienas jų apsipirkimas padės gauti išskirtinius pasiūlymus „Kuponas Plus“.**

Nuo gegužės 1 d. startavo visiems „Lidl Plus“ lojalumo programėlės vartotojams skirta nauja programėlės funkcija – specialus „Kuponas Plus“ žaidimas. Kiekvieną kartą apsipirkdamas „Lidl“ prekybos tinklo parduotuvėse ir kasoje skenuodamas unikalų QR kodą, pirkėjas siekia mėnesio apsipirkimo tikslų, o juos pasiekus, gauna vis geresnius specialius kuponus.

Pasak „Lidl Plus“ skyriaus vadovo Marto Juodgudžio, „Kuponas Plus“ žaidimo suvestinėje pirkėjai galės matyti, kokią pinigų sumą šį mėnesį jie išleido apsipirkdami „Lidl“ parduotuvėse. Programėlės ekrane pirkėjai išvys ir keturis mėnesio apsipirkimo tikslus – konkrečią sumą, kurią jie turi išleisti, kad galėtų atrakinti jiems priklausančius „Kuponas Plus“ žaidimo kuponus.

„Norėdami pasiekti pirmąjį mėnesio apsipirkimo tikslų laiptelį, pirkėjai per mėnesį turi apsipirkti už nemažiau nei 40 eurų. Vos tik programėlė užfiksuos, kad ši suma jau yra pasiekta, vartotojas galės pasinaudoti kuponu ir įsigyti 1 pakuotę fasuotų raudonųjų obuolių vos už 1 ct. Žinoma, kuo aukštesnį mėnesio apsipirkimo tikslą pirkėjas pasieks, tuo vertingesnį kuponą jis gaus ateityje“, – pasakoja M. Juodgudis.

Per mėnesį išleidę 80 eurų, „Lidl Plus“ programėlės vartotojai galės už 1 ct įsigyti bet kokias dvi „Ballino“ ledų porcijas. Pasiekę trečiąjį mėnesio apsipirkimo tikslą ir išleidę ne mažiau nei 130 eurų, pirkėjai gaus 2 eurų nuolaidą kitam apsipirkimui (minimali krepšelio vertė – 20 eurų), o pasiektas aukščiausias – 230 eurų vertės – mėnesio apsipirkimo tikslas vartotojams dovanos net 10 proc. nuolaidą, kurią jie galės panaudoti kito apsipirkimo metu (minimali krepšelio vertė – 20 eurų, maksimali – 50 eurų).

**Programėlės vartotojams – ir daugiau nuolaidų bei naudų**

Prisijungę prie „Lidl Plus“ lojalumo programėlės prekybos tinklo lankytojai gali patogiai planuoti savo apsipirkimą: aplikacijoje įdiegta parduotuvių paieškos funkcija, pateikiama informacija apie parduotuvių darbo laikus, taip pat galima gyvai stebėti pasirinktos „Lidl“ parduotuvės užimtumą

Išmaniesiems įrenginiams skirtoje programėlėje galima vartyti ir savaitinius bei teminius kainų leidinius. Be to, skaitmeninio kvito funkcija padeda pirkėjams sekti savo pirkinių bei išlaidų istoriją – jeigu prireiks grąžinti įsigytą prekę, visuomet žinosite, kur galite rasti apsipirkimo kvitą. Programėlėje įdiegta ir dar viena naujovė – kvitų paieškos funkcija, kuri leis surasti apsipirkimo kvitus pagal konkretų produktą.

„Lidl“ klientai gali pasinaudoti ir kitomis sutaupyti padedančiomis lojalumo programėlės funkcijomis. Pirmadieniais ir ketvirtadieniais lojalumo programos nariams pasiūlomi vis nauji nuolaidų kuponai, o trečiadienis – „super kupono“ diena, tad nuolaidos pirkiniams dar įspūdingesnės. Be to, po apsipirkimo pirkėjas dalyvauja žaidime „Trink ir laimėk“ bei į savo programėlę gauna virtualią kortelę, kurią nutrynus gali laimėti kuponus produktams net su 50-70% nuolaida.

Aplikacija prieinama „App Store“ ir „Google Play“ parduotuvėse, todėl pirkėjams nereikia turėti fizinių nuolaidų kortelių. Jiems priklausančios nuolaidos ir išskirtiniai pasiūlymai apsipirkimo metu pritaikomi kasoje nuskaičius unikalų „Lidl Plus“ programėlės QR kodą.

**Daugiau informacijos:**

Dovilė Ibianskaitė

Korporatyvinių reikalų ir komunikacijos departamentas

UAB „Lidl Lietuva“

Tel. +370 66 560 568

dovile.ibianskaite@lidl.lt